CELEX: 32011R0763
Language: et
Date: 2011-07-29 00:00:00
Title: Komisjoni rakendusmäärus (EL) nr 763/2011, 29. juuli 2011 , teatavate kaupade klassifitseerimise kohta kombineeritud nomenklatuuris

3.8.2011   
            
            
               ET
            
            
               Euroopa Liidu Teataja
            
            
               L 200/6
            
         KOMISJONI RAKENDUSMÄÄRUS (EL) nr 763/2011,
   29. juuli 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. juuli 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Kantav akutoitel seade (nn „e-raamat”) eri tüüpi tekstifailide (nt PDF, WOL ja HTML), pildifailide (nt JPEG) ja helifailide (nt MP3) salvestamiseks ja taasesitamiseks, mõõtmetega ligikaudu 18 x 12 x 1 cm ja massiga ligikaudu 220 g.
                  Seadmel on
                  
                              —
                           
                           
                              monokroomkuvar (mustvalge) (milles kasutatakse elektrontindi tehnoloogiat 4 taseme hallskaalaga), mõõtmetega ligikaudu 12 x 9 cm, ekraani diagonaaliga ligikaudu 15 cm (6 tolli) ja resolutsiooniga 600 x 800 pikselit;
                           
                        
                              —
                           
                           
                              USB-liides;
                           
                        
                              —
                           
                           
                              pistmik kõrvaklappide jaoks;
                           
                        
                              —
                           
                           
                              mälukaardi pesa;
                           
                        
                              —
                           
                           
                              juht- või navigeerimisnupud;
                           
                        
                              —
                           
                           
                              200 MHz protsessor ning
                           
                        
                              —
                           
                           
                              sisemälu 512 MB.
                           
                        Seadme saab failide ülekandmiseks USB-kaabli abil ühendada automaatse andmetöötlusseadmega.
                  Seade suudab taasesitada teksti, pilte ja heli, töödeldes sisemälus või mälukaardil salvestatud andmeid.
                  Seadmel ei ole tõlkimis- ega sõnastikufunktsioone.
               
               
                  8543 70 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8543, 8543 70 ja 8543 70 90 sõnastusega.
                  Seadet ei või klassifitseerida rubriiki kuuluva 8471 arvutina, kuna see ei vasta grupi 84 märkuse 5 punkti A tingimustele.
                  Kuna seadet ei kasutata üksnes või peamiselt automaatses andmetöötlussüsteemis, ei või seda klassifitseerida rubriiki 8471 sellise süsteemi plokina.
                  Seadet ei või klassifitseerida rubriiki 8528 kuuluva monitorina, kuna toode ei suuda kuvada videopilti. See on tingitud kasutatavast spetsiifilisest tehnoloogiast, mis tagab madala pildikvaliteedi ning võimaldab seega kuvada ainult tekstiformaate ja pilte.
                  Seadet tuleb käsitada grupis 85 mujal nimetamata eriotstarbelise elektroonilise seadmena.
                  Seepärast tuleb toode klassifitseerida CN-koodi 8543 70 90 alla.